সচেতন ব্যক্তিরা বলছেন যে, শিশুদের একটি সামাজিক-মানবিক আন্দোলন শেষ পর্যন্ত দেশের অপরাজনীতির শিকার হয়ে অনেকটাই মহিমা হারিয়েছে। সরকার শুরু থেকেই চেষ্টা করেছে, এ আন্দোলনের পেছনে বিএনপির মদতের বিষয়টি জনসমক্ষে তুলে ধরতে। এজন্যই আন্দোলন শুরুর তিন দিনের মাথায় সরকারের মন্ত্রী ও নেতাদের মুখে শোনা গেছে সরকারের বিরুদ্ধে আন্দোলনে ব্যর্থ হয়ে বিএনপির শিশুদের কাঁধে সওয়ার হওয়ার অভিযোগ। এ অভিযোগ কতটা সঠিক বা সত্য সে বিচারে যাওয়ার দরকার নেই। দুঃখ শুধু এই, একটি মহৎ আন্দোলন ভিন্ন রূপে চিত্রিত হয়েছে ক্ষমতাসীন দলের লোক ও পুলিশের যৌথ হামলার কারণে। এর জন্য রাজনীতিক বেøম গেইম বিশেষভাবে দায়ী।